**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1) Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 2.punkts.2) Nepieciešamība piešķirt papildu valsts budžeta līdzfinansējumu SIA „Latvijas Olimpiskā vienība”, lai nodrošinātu pilnvērtīgu Latvijas Olimpiskās vienības sportistu sagatavošanās procesu 2014.gada Ziemas Olimpiskajām spēlēm Sočos (Krievija) un 2016.gada Vasaras Olimpiskajām spēlēm Riodežaneiro (Brazīlija); biedrībai „Latvijas Hokeja federācija”, lai nodrošinātu ar Latvijas nacionālās vīriešu hokeja izlases gatavošanos 2014.gada Ziemas Olimpiskajām spēlēm Sočos (Krievija) saistītās izmaksas; biedrībai „Latvijas Dambretes savienība”, lai nodrošinātu ar 2013.gada pasaules senioru čempionāta starptautiskajā dambretē organizēšanu saistītās izmaksas un biedrībai „Latvijas Riteņbraukšanas federācija”, lai nodrošinātu ar starptautiskā Baltijas valstu daudzdienu velobrauciena „Baltijas ceļš 2013” (*Baltic Chain Tour Via Baltica 2013*) Latvijas posma organizēšanu saistītās izmaksas.3) Latvijas Nacionālās sporta padomes 2013.gada 24.maija sēdē nolemtais (prot. Nr.2 9.§, 10.§, un 15.§). |
| 2. | Pašreizējā situācija un problēmas | Izglītības un zinātnes ministrija (turpmāk – ministrija), kura saskaņā ar Sporta likuma 5.panta pirmo daļu pilda valsts pārvaldes funkcijas sporta nozarē, saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 5.21.5 punktu atbilstoši likumā par valsts budžetu kārtējam gadam piešķirtajai apropriācijai administrē sportam piešķirtos valsts budžeta līdzekļus, kā arī saskaņā ar Ministru kabineta 2003.gada 9.jūlija noteikumu Nr.422 „Latvijas Nacionālās sporta padomes nolikums” 15.punktu nodrošina Latvijas Nacionālās sporta padomes (turpmāk – Padome) sekretariāta pienākumu izpildi, ir saņēmusi:**(1)** SIA „Latvijas Olimpiskā vienība” (turpmāk – LOV) 2013.gada 28.marta vēstuli Nr.1-17, kurā LOV lūdz piešķirt papildu valsts budžeta finansējumu 294`187 latu apmērā, lai nodrošinātu pilnvērtīgu Latvijas Olimpiskās vienības sportistu sagatavošanās procesu 2014.gada Ziemas Olimpiskajām spēlēm Sočos (Krievija) un 2016.gada Vasaras Olimpiskajām spēlēm Riodežaneiro (Brazīlija); **(2)** biedrības „Latvijas Hokeja federācija” (turpmāk – LHF) 2013.gada 25.marta vēstuli, kurā LHF lūdz piešķirt papildu valsts budžeta finansējumu 337`346 latu apmērā, lai nodrošinātu ar Latvijas nacionālās vīriešu hokeja izlases gatavošanos 2014.gada Ziemas Olimpiskajām spēlēm Sočos (Krievija) saistītās izmaksas; **(3)** biedrības „Latvijas Riteņbraukšanas federācija” (turpmāk – LRF) 2013.gada 19.aprīļa vēstuli, kurā LRF lūdz piešķirt papildu valsts budžeta finansējumu 25`350 latu apmērā, lai nodrošinātu ar starptautiskā Baltijas valstu daudzdienu velobrauciena „Baltijas ceļš 2013” (*Baltic Chain Tour Via Baltica 2013*) Latvijas posma organizēšanu (turpmāk arī – Velobrauciens) saistītās izmaksas un **(4)** biedrības „Latvijas Dambretes savienība” (turpmāk – LDS) 2013.gada 26.marta vēstuli Nr.1-20, kurā lūdz piešķirt papildu valsts budžeta finansējumu 5`000 latu apmērā, lai nodrošinātu ar 2013.gada pasaules senioru čempionāta starptautiskajā dambretē organizēšanu saistītās izmaksas (turpmāk arī – Pieprasījumi). Saskaņā ar Sporta likuma 10.panta desmito daļu valsts labāko sportistu individuālajos olimpiskajos sporta veidos sagatavošanos dalībai olimpiskajās spēlēs, jaunatnes olimpiādēs un citās starptautiskajās sporta sacensībās nodrošina specializēta sporta organizācija — LOV. Ar ministrijas 2013.gada 10.janvāra rīkojumu Nr.14 „Par Izglītības un zinātnes ministrijas 2013.gada valsts budžeta programmas 09.00.00 „Sports” apakšprogrammas 09.21.00 „Augstas klases sasniegumu sports” līdzekļu sadalījumu” LOV tika piešķirts valsts budžeta finansējums 1`170`510 latu apmēra LOV darbības nodrošināšanai. Kopējais LOV finanšu pieprasījums 2013.gadam no ministrijas valsts budžeta programmas 09.00.00 „Sports” apakšprogrammas 09.21.00 „Augstas klases sasniegumu sports” LOV darbības nodrošināšanai bija 1`695`729 latu apmērā.Saskaņā ar Sporta likuma 13.panta piekto daļu valsts finansiāli nodrošina valsts izlases komandu sporta spēlēs sagatavošanos un piedalīšanos Eiropas un pasaules čempionātu un Olimpisko spēļu atlases turnīros un finālsacensībās Ministru kabineta noteiktajā kārtībā. Minētā kārtība ir noteikta Ministru kabineta 2009.gada 28.jūlija noteikumos Nr.819 „Kārtība, kādā valsts finansiāli nodrošina valsts izlases komandu sporta spēlēs sagatavošanos un piedalīšanos Eiropas un pasaules čempionātu un olimpisko spēļu atlases turnīros un finālsacensībās”. Finansējuma avots, lai nodrošinātu valsts izlases komandu sporta spēlēs gatavošanos un piedalīšanos Eiropas un pasaules čempionātu un olimpisko spēļu atlases turnīros un finālsacensībās, ir ministrijas valsts budžeta programmas 09.00.00 „Sports” apakšprogramma 09.17.00 „Dotācija komandu sporta spēļu izlašu nodrošināšanai”. Ar ministrijas 2013.gada 6.februāra lēmumu Nr.26 LHF visu hokeja izlašu (jauniešu, junioru un pieaugušo) darbības nodrošināšanai tika piešķirts finansējums 117`933 latu apmērā. Vienlaikus ir norādāms, ka LHF finanšu pieprasījums 2013.gadam visu hokeja izlašu (jauniešu, junioru un pieaugušo) darbības nodrošināšanai bija 1`204`600 latu apmērā.Ar ministrijas 2013.gada 10.janvāra rīkojumu Nr.12 „Par Izglītības un zinātnes ministrijas 2013.gada valsts budžeta programmas 09.00.00 „Sports” apakšprogrammas 09.09.00 „Sporta federācijas un sporta pasākumi” līdzekļu sadalījumu” biedrībai „Latvijas Sporta federāciju padome” (turpmāk – LSFP) tika piešķirts valsts budžeta finansējums 468`989 latu apmērā sadalei atzītajām sporta federācijām (t.sk. LHF, LRF un LDS) atbilstoši biedrības LSFP izstrādātiem un ar ministriju saskaņotiem kritērijiem. Tāpat ar minēto rīkojumu LSFP tika piešķirts valsts budžeta finansējums 70`000 latu apmērā sadalei atzīto sporta federāciju 2013.gadā Latvijā organizēto starptautisko sporta sacensību (t.sk., Padomē saskaņoto Eiropas un pasaules čempionātu finālturnīru) organizatorisko izdevumu segšanai atbilstoši LSFP izstrādātiem un ar ministriju saskaņotiem kritērijiem.Pamatojoties uz LSFP valdes 2013.gada 13.februāra sēdē nolemto (prot. Nr.2, 2.1. un 2.2. apakšpunkts), LSFP prezidents A.Kalniņš 2013.gada 26.februārī apstiprināja LSFP piešķirtās dotācijas sadalījumu, saskaņā ar kuru: **(1)** LHF tika piešķirta dotācija 7`386 latu apmēra, ievērojot LSFP aktivitāšu un augstu sasniegumu sporta kritērijus; **(2)** LRF tika piešķirta dotācija 9`506 latu apmērā, ievērojot LSFP aktivitāšu un augstu sasniegumu sporta kritērijus un dotācija 1`000 latu apmērā Velobrauciena organizēšanai, ievērojot LSFP kritērijus pasaules un Eiropas mēroga sacensību rīkošanai Latvijā 2013.gadā un **(3)** LDS tika piešķirta dotācija 5`427 latu apmēra, ievērojot LSFP aktivitāšu un augstu sasniegumu sporta kritērijus un 1`000 latu apmērā 2013.gada pasaules senioru čempionāta starptautiskajā dambretē organizēšanai.Ņemot vērā faktu, ka LHF, LRF un LDS piešķirtie līdzekļi saskaņā ar LSFP aktivitāšu un augstu sasniegumu sporta kritērijiem izmantojami dažādu federāciju programmu un pasākumu īstenošanai, tie nav uzskatāmi par iezīmētu mērķfinansējumu LHF, LRF un LDS Pieprasījumiem. Vienlaikus ir norādāms, ka LHF, plānojot finanšu pieprasījumu 2013.gadam no ministrijas valsts budžeta programmas 09.00.00 „Sports”, nebija zināms Latvijas nacionālās vīriešu hokeja izlases sasniegtais rezultāts 2014.gada Ziemas Olimpisko spēļu kvalifikācijas turnīrā. LRF, plānojot 2013.gada valsts budžeta pieprasījumu no valsts budžeta programmas 09.00.00 „Sports” apakšprogrammas 09.09.00 „Sporta federācijas un sporta pasākumi” 21`650 latu apmērā, nebija zināms Velobrauciena izmaksu pieaugums saistībā ar prāmja satiksmi uz Somiju. 2013.gada janvārī starp Latvijas, Lietuvas un Igaunijas par riteņbraukšanas sporta atbildīgajām sporta organizāciju tika panākta vienošanās, ka Velobrauciena norisē un organizēšanā iesaistās arī Somija, kas automātiski palielināja LRF ieguldījumu visa Velobrauciena saistītajās izmaksās.LDS finanšu pieprasījumā 2013.gadam saskaņā ar tāmi 2013.gada pasaules senioru čempionāta starptautiskajā dambretē organizēšanai pieprasīja valsts budžeta līdzfinansējumu 6`000 latu apmērā. Padomes 2012.gada 11.oktobra sēdē, izskatot jautājumu par atbalstu LDS Pieprasījumam, tika nolemts (prot. Nr.4 12.§) ministrijai izvērtēt iespējas 2013.gada valsts budžeta programmas 09.00.00 „Sports” pieejamo līdzekļu ietvaros attiecīgu līdzfinansējumu (līdz 6`000 latu). Ņemot vērā LSFP valdes 2013.gada 13.februāra sēdē nolemto, LDS, ievērojot LSFP aktivitāšu un augstu sasniegumu sporta kritērijus, tika piešķirta dotācija tikai 1`000 latu apmērā, radot deficītu 5`000 latu apmērā. Ņemot vērā LDS ierobežotos finanšu līdzekļus un nepiesaistot tos no citiem finanšu avotiem, LDS iesniedza Pieprasījumu.Ministrijas rīcībā nav nepieciešamie līdzekļi, jo visi finanšu līdzekļi 2013.gadam valsts budžeta programmā 09.00.00 „Sports”, t.sk. apakšprogrammās 09.09.00 „Sporta federācijas un sporta pasākumi”, 09.16.00„Dotācija nacionālas nozīmes starptautisku sporta pasākumu organizēšanai Latvijā” un 09.21.00 „Augstas klases sasniegumu sports”, ir sadalīti un attiecīgi noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – ministrijas – tiesības samazināt piešķirto finanšu līdzekļu apmēru līdzekļu pārdales gadījumā citām sporta federācijām (līgums paredz ministrijas tiesības samazināt līguma summu tikai tad, ja tiek izdarīti grozījumi likumā „Par valsts budžetu 2013.gadam”, vai sporta federācija neievēro pielīgtās saistības). Papildus finansējuma pārdale no citām ministrijas pamatbudžeta apakšprogrammām nav iespējama, jo tādejādi finansējuma nepietiekamība izveidotos citu ministrijas nodrošināto valsts pamatfunkciju īstenošanai.Izvērtējot LOV, LHF, LRF un LDS Pieprasījumus 443 697 latu apmērā un iespējamos riskus līdzekļu nepiešķiršanas gadījumā ((1) netiks nodrošināts pilnvērtīgs mācību – treniņu darbs, metodiskais un medicīniskais atbalsts Latvijas izlases sportistiem, gatavojoties 2014.gada Ziemas Olimpiskajām spēlēm Sočos (Krievija) un 2016.gada Vasaras Olimpiskajām spēlēm Riodežaneiro (Brazīlija), kā arī augstvērtīgu rezultātu sasniegšana šajās sacensībās; (2) netiks nodrošināts pilnvērtīgs Latvijas nacionālās vīriešu hokeja izlases gatavošanās process 2014.gada Ziemas Olimpiskajām spēlēm Sočos (Krievija); (3) risks starptautiskā Baltijas valstu daudzdienu velobrauciena „Baltijas ceļš 2013” (*Baltic Chain Tour Via Baltica 2013*) organizēšanā iesaistītajām pusēm (valstīm) veikt neparedzētas izmaiņas velobrauciena kalendārā (ar varbūtējām sankcijām no Starptautiskās riteņbraukšanas federācijas (*Union Cycliste Internationale*)) un netiks nodrošināta augstvērtīga pasaules senioru čempionāta starptautiskajā dambretē organizācija un norise), ministrija atzīst nepieciešamību meklēt iespējamos risinājuma variantus, lai varētu sniegt valsts budžeta līdzfinansējuma atbalstu LOV, LHF, LRF un LDS Pieprasījumiem. Ņemot vērā LRF jau piešķirto valsts budžeta dotāciju 1`000 latu apmērā Velobrauciena organizēšanai, kā arī LRF līdzekļu trūkumu, lai segtu izmaksu pieaugumu (kopējās Velobrauciena Latvijas posms izmaksas – 33`350 lati), kas radās, paplašinot Velobraucienā iesaistīto valstu skaitu (2013.gadā Velobrauciena sākums būs Somijas pilsētā Lahti) un sākotnējo pieprasījumu 2013.gadam no ministrijas valsts budžeta apakšprogrammas 09.09.00 „Sporta federācijas un sporta pasākumi” (21`650), ministrija atbalsta izskatīšanai virzīt jautājumu par papildu valsts budžeta finansējuma piešķiršanu LRF 25`350 latu apmērā.LOV, LHF un LDS Pieprasījumi tika izskatīti Padomes 2013.gada 24.maija (prot. Nr.2 9.§, 10.§, un 15.§) sēdē, uzklausot arī LOV valdes priekšsēdētāja E.Fogeļa, LHF prezidenta K.Limpana un LDS pārstāvja J.Leļa viedokli, kā rezultātā Padome nolēma konceptuāli atbalstīt papildus finansējuma piešķiršanu LOV, LHF un LDS (prot. Nr. 2 9.3., 10.2 un 15.2.apakšpunkts), kā arī ministrijai sadarbībā ar Finanšu ministriju izvērtēt iespējamos finanšu avotus papildus finansējuma nodrošināšanai un sagatavot attiecīgus priekšlikumus izskatīšanai Ministru kabinetā (prot. Nr. 2 9.4., 10.3 un 15.3.apakšpunkts).Saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu budžeta programmā „Līdzekļi neparedzētiem gadījumiem” paredzētos līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, citiem neparedzētiem gadījumiem un valstiski īpaši nozīmīgiem pasākumiem. Neparedzēta gadījuma apstākļus var attiecināt uz LHF Pieprasījumu, jo, plānojot finanšu pieprasījumu no ministrijas valsts budžeta programmas 09.00.00 „Sports” apakšprogrammas 09.17.00 „Dotācija komandu sporta spēļu izlašu nodrošināšanai”, LHF nebija zināms, ka Latvijas nacionālā vīriešu hokeja izlase 2013.gada februārī kvalificēsies 2014.gada Ziemas Olimpiskajām spēlēm Sočos (Krievija). LOV, LRF un LDS Pieprasījumus var attiecināt uz valstiski īpaši nozīmīgiem pasākumiem (dalība četrgades svarīgākajā pasaules sporta forumā; velobrauciena vēsturiski politiska nozīme, simbolizējot 1989.gada 23.augustā Baltijas valstu iedzīvotāju īstenoto solidaritātes akciju „Baltijas ceļš” un dambretes sacensības, kurām ir pasaules čempionāta statuss).Ņemot vērā iepriekš minēto, ministrija ir sagatavojusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Rīkojuma projekts). |
| 3. | Saistītie politikas ietekmes novērtējumi un pētījumi |  Projekts šo jomu neskar. |
| 4. | Tiesiskā regulējuma mērķis un būtība |  Rīkojuma projekts paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt ministrijai 443`697 latu apmērā pārskaitīšanai LOV, LHF, LRF un LDS saskaņā ar Pieprasījumā norādīto mērķi. Anotācijas I sadaļas 2.punktā minētā problēma tiks atrisināta pilnībā. |
| 5. | Projekta izstrādē iesaistītās institūcijas |  Izglītības un zinātnes ministrija, SIA „Latvijas Olimpiskā vienība”, biedrība „Latvijas Hokeja federācija”, biedrība „Latvijas Riteņbraukšanas federācija” un biedrība „Latvijas Dambretes savienība”. |
| 6. | Iemesli, kādēļ netika nodrošināta sabiedrības līdzdalība | Jautājums par papildus valsts budžeta līdzekļu piešķiršanu LOV, LHF un LDS izskatīts Latvijas Nacionālās sporta padomes 2013.gada 24.maija sēdē, tāpēc atkārtota sabiedrības līdzdalība Rīkojuma projekta izstrādē nebija nepieciešama. |
| 7. | Cita informācija | Rīkojuma projekts tiešā veidā attiecas uz tūrisma, sporta un brīvā laika politiku. |

|  |
| --- |
| II. Tiesību akta projekta ietekme uz sabiedrību |
| Projekts šo jomu neskar |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2013.gads** | Turpmākie trīs gadi (tūkst. latu) |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2012)gadu | Izmaiņas, salīdzinot ar kārtējo (2012)gadu | Izmaiņas, salīdzinot ar kārtējo (2012)gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **1,290,4** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **1,290,4** | **+443,7** | **0** | **0** | **0** |
| 2.1. valsts pamatbudžets | 1,290,4 | +443,7 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | **-443,7** | 0 | 0 | 0 |
| 3.1. valsts pamatbudžets | 0 | -443,7 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **+443,7** | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Skatīt anotācijas sadaļas „I. Tiesību akta projekta izstrādes nepieciešamība” 2.punkta 3. – 6.rindkopā norādīto informāciju par LOV, LHF, LRF un LDS ieņēmumiem.Papildus pieprasītā finansējuma (443`697 latu apmērā) sadalījums atbilstoši tam paredzētam mērķim:1. 294 187 lati SIA „Latvijas Olimpiskā vienība”, lai segtu izdevumus, kas saistīti ar Latvijas Olimpiskās vienības sportistu sagatavošanās procesu 2014.gada Ziemas Olimpiskajām spēlēm Sočos (Krievija) un 2016.gada Vasaras Olimpiskajām spēlēm Riodežaneiro (Brazīlija).
2. 119 160 lati biedrībai „Latvijas Hokeja federācija”, lai segtu izdevumus, kas saistīti ar Latvijas nacionālās vīriešu hokeja izlases gatavošanos 2014.gada Ziemas Olimpiskajām spēlēm Sočos (Krievija).
3. 25 350 lati biedrībai „Latvijas Riteņbraukšanas federācija”, lai segtu izdevumus, kas saistīti ar starptautiskā Baltijas valstu daudzdienu velobrauciena „Baltijas ceļš 2013” (*Baltic Chain Tour Via Baltica 2013*) Latvijas posma organizēšanu.
4. 5 000 lati biedrībai „Latvijas Dambretes savienība”, lai segtu izdevumus, kas saistīti ar 2013.gada pasaules senioru čempionāta starptautiskajā dambretē organizēšanu Rīgā

Detalizētas izdevumu tāmes pievienotas pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”.Informāciju par apropriācijas izmaiņām likuma par valsts budžetu attiecīgajam gadam pielikumā „Valsts pamatbudžeta ieņēmumu un izdevumu atšifrējums pa programmām un apakšprogrammām” (veidlapa APRO) ministrija iesniegs Finanšu ministrijā pēc Rīkojuma projekta pieņemšanas Ministru kabinetā. |

Anotācijas IV – VII sadaļa – Rīkojuma projekts šīs jomas neskar.

Izglītības un zinātnes ministrs V.Dombrovskis

Vizē:

Valsts sekretāra vietniece –

Nodrošinājuma un finanšu departamenta

direktore,

valsts sekretāra pienākumu izpildītāja S.Batare

22.07.2013.11:55

2278

Izglītības un zinātnes ministrijas

Sporta un jaunatnes departamenta

vecākais referents K.Randohs

67047982, kaspars.randohs@izm.gov.lv